JY LEES NOU Mariza blog: Piesangs, waatlemoen en jou gewig – waarheid of wors?
So twee weke terug het ek op BeterEet se Facebookblad ‘n lekker resep gesit vir waatlemoensap....’n maklike en ekonomiese manier om ‘ontslae’ te raak van ‘n pap waatlemoen. Die sap – en my woorde – was skaars koud: "Maar my ma is diabeet en mag nie waatlemoen eet nie...."
Ja - Professor Tim Noakes het verlede week groot opslae gemaak met ‘moedige’ aankondiging dat sy grootskaalse verkondiging van ‘carbo loading’ miskien ietwat oor-entoesiasties was – veral as jy ‘koolhidraat’-weerstandig is.
Om egter die arme piesang die deur te wys...daaroor het ek my bedenkinge.
Alle vrugte is gesond - ook waatlemoen en piesang – en is belangrike bronne van voedingstowwe.
En as jy van die sommetjie hou: ‘n 200 g stuk waatlemoen (‘n halfsirkel so 2 cm dik gesny – wat ongeveer 200 ml sap lewer), ‘n medium piesang of lemoen, ‘n gehoopte eetlepel, hawermout, ‘n koppie melk, 12 baba-worteltjies of ‘n groterige beet en medium-aartappel – bevat almal dieselfde hoeveelheid koolhidrate....
Gooi enigeen wat sambreel-aanbevelings oor waatlemoen en sy makkers maak met ‘n papaja...